K O R R A L D U S         

Haapsalu							        09. oktoober 2013 nr 616

Ehitusloa väljaandmine Ehte tänav,
Ehte tn 4 ja Karja tänav ehitise püstitamiseks

Läbi vaadanud Haapsalu Linnavalitsusele esitatud kirjaliku taotluse nr 3484 Haapsalu linnas asuvatele kinnistutele Ehte tänav (katastritunnus 18301:003:0048), Ehte tn 4 (katastritunnus 18301:005:0018) ja Karja tänav (katastritunnus 18301:005:0048) kaugküttetorustiku (ehitisregistri kood 220680774) ehitamiseks ehitusloa saamiseks ning juhindudes  Haapsalu linna ehitusmääruse § 26, Haapsalu Linnavalitsuse 24.12.2003 määrusega nr 12 (muudetud LV 13.10.2004 määrusega nr 8) kinnitatud ehituslubade väljaandmise korra, kohaliku omavalitsuse korralduse seaduse § 30 lg 1 p 3, Haapsalu põhimääruse § 35 lg 1 p 3 ja haldusmenetluse seadusest Haapsalu Linnavalitsus

k o r r a l d a b :

1.	Ehitus- ja planeerimisosakonnal väljastada ehitusluba Haapsalu linnas asuvatele kinnistutele Ehte tänava maa (katastritunnus 18301:003:0048), Ehte tn 4 (katastritunnus 18301:005:0018) ja Karja tänava maa (katastritunnus 18301:005:0048) kaugküttetorustiku (ehitisregistri kood 220680774) ehitise püstitamiseks.
2.	Ehitusloale lisada järgmised märkused:
a.	Kaevetöödega alustamisele eelnevalt taotleda Haapsalu linnavalitsuselt nõuetekohane kaevetööde luba;
b.	Tööde teostamisel ja katendite taastamisel juhindude Haapsalu linna kaevetööde eeskirjast;
c.	Ehitustööde käigus liigseks osutuva pinnase ladustamise koht kooskõlastada Haapsalu linnavalitsuse keskkonna osakonnaga juhul, kui ladustamise kohta asub Haapsalu linna territooriumil.
3.	Korraldus avalikustada väljapanekuga linnavalitsuse kantseleis.
4.	Korraldus jõustub teatavakstegemisest. 

Urmas Sukles									
Linnapea				Erko Kalev
				Linnasekretär